റോഡില് മണല്കൂന: ദോഫാറിലേക്കുള്ള യാത്രികര് ജാഗ്രത പാലിക്കണം മസ്കത്ത്: ദോഫാര് ഗവര്ണറേറ്റിലേക്കുള്ള റോഡുകളില് ശക്തമായ കാറ്റിെന്റ ഫലമായി മണല്കൂനകള് രൂപപ്പെട്ടതിനാല് വാഹനയാത്രികര് ജാഗ്രത പാലിക്കണമെന്ന് ട്രാഫിക് ജനറല് ഡയറക്ടറേറ്റ് അറിയിച്ചു. കാറ്റിെന്റ ഫലമായി അന്തരീക്ഷത്തില് പൊടിപടലങ്ങള് വര്ധിക്കുകയും ദൂരക്കാഴ്ച കുറയുകയും ചെയ്തിട്ടുണ്ട്.റോഡുകളില് കുമിഞ്ഞുകൂടിയ മണല് നീക്കം ചെയ്യുന്നതിനുള്ള പ്രവര്ത്തനങ്ങള് നടന്നുവരുകയാണെന്ന് ഗതാഗതവാര്ത്താവിനിമയ മന്ത്രാലയം അറിയിച്ചു. ആദംഹൈമതുംറൈത്ത് റോഡിലെ തടസ്സങ്ങള് നീക്കുന്ന ജോലികള് വ്യാഴാഴ്ച രാത്രി മുതല് നടന്നുവരുകയാണ്.അല് ഗഫ്തൈന്, മാക്കിഷ്, ഖത്ബിത്ത് തുടങ്ങിയ സ്ഥലങ്ങളിലാണ് മണല്കൂനകള് രൂപപ്പെട്ടത്. ലോക്ഡൗണ് ഇളവിനെത്തുടര്ന്ന് ഖരീഫ് സീസണ് ആസ്വദിക്കാനായി സലാലയിലേക്ക് പോകുന്ന സഞ്ചാരികളുടെ എണ്ണം വര്ധിച്ചിട്ടുണ്ട്. കുറഞ്ഞത് ഒരു വാക്സിനെങ്കിലുമെടുത്ത 18ന് മുകളില് പ്രായമുള്ളവര്ക്കാണ് ദോഫാറിലേക്ക് പ്രവേശനം അനുവദിക്കുക. ലോക്ഡൗണ് സമയം രാത്രി പത്തു മുതലാക്കിയതും സൗകര്യപ്രദമായിട്ടുണ്ട്. നിസ്വതുംറൈത്ത് റോഡിലെ പെട്രോള് സ്റ്റേഷനുകളില് വാരാന്ത്യമായ വെള്ളിയാഴ്ച വാഹനങ്ങളുടെ നീണ്ടനിരയാണുണ്ടായത്. ഭൂരിപക്ഷം പേരും സലാലയിലേക്കുള്ള യാത്രികരായിരുന്നു. റോഡിലും തിരക്ക് അനുഭവപ്പെട്ടു. പൊടിക്കാറ്റള ഉണ്ടായിരുന്നതിനാല് വാഹനങ്ങള് പതിവിലും വേഗം കുറച്ചാണ് പോയിരുന്നത്. വിവിധ ജി.സി.സി രാഷ്ട്രങ്ങളില് നിന്നുള്ള സന്ദര്ഷകരും സലാലയില് എത്തി തുടങ്ങിയിട്ടുണ്ട്.